

РЕПУБЛИКА СРБИЈА

АП ВОЈВОДИНА

ОПШТИНА ТЕМЕРИН

ОПШТИНСКО ВЕЋЕ

Број:06-1/2025-86-10-01

Дана: 08.08.2025. године

Т Е М Е Р И Н

 На основу члана 46. Закона о локалној самоуправи (''Службени гласник Републике Србије'', број 129/2007, 83/2014-др. закон, 101/2016-др. закон, 47/2018 и 111/2021 др. закон), члана 3. став 1 и 2. Одлуке о давању подстицаја за упис ученика у Средњој школи ''Лукијан Мушицки'' Темерин (''Службени лист општине Темерин'', број 22/2019,1/2020 и 15/2022), члана 70. Статута општине Темерин (''Службени лист општине Темерин'', број 5/2019) и члана 65. став 1. Пословника Општинског већа општине Темерин (''Службени лист општине Темерин'', број 15/2020),

 Општинско веће општине Темерин, на **37.** седници одржаној 08.08.2025. године, расписује

**КОНКУРС**

**ЗА ДАВАЊЕ ПОДСТИЦАЈА ЗА УПИС УЧЕНИКА У СРЕДЊУ ШКОЛУ ''ЛУКИЈАН МУШИЦКИ'' У ТЕМЕРИНУ У ШКОЛСКОЈ 2025/2026. ГОДИНИ**

**I**

 Оглашава се конкурс за давање подстицаја за упис ученика у Средњу школу ''Лукијан Мушицки'' Темерин у школској 2025/2026. години.

 **УСЛОВИ КОЈЕ УЧЕНИК ТРЕБА ДА ИСПУЊАВА:**

1. Има пребивалиште на територији општине Темерин, као и његов законски заступник или се налази на хранитељском или сродничком смештају у складу са законом, код лица које има пребивалиште у општини Темерин;

2. Похађа Средњу школу ''Лукијан Мушицки'' у Темерину и то следеће образовне профиле: механичар моторних возила, бравар-заваривач, оператер машинске обраде резањем и оператер за израду намештаја.

3.Први пут уписује прву, другу или трећу годину средњег образовања наведених профила.

4. За ученике другог и трећег разреда да имају општи успех на крају школске године најмање врло добар (3,50), примерно владање и редовно похађају практичну наставу.

**ДОКУМЕНТАЦИЈА КОЈУ ТРЕБА ДОСТАВИТИ:**

1. Попуњен образац за пријаву;

2. Извод из матичне књиге рођених за ученика;

3. Пријаву пребивалишта из Полицијске станице за ученика, осим за ученика који се налази на хранитељском или сродничком, смештају у складу са законом;

4. Штампане податке са електронске личне карте или фотокопију важеће личне карте (без чипа) законског заступника (родитеља), односно хранитеља или сродника;

5. Решење надлежног органа, којим се доказује да је ученик у хранитељском, односно сродничком смештају;

6. Школска потврда, којом се доказује упис ученика у први, други или трећи разред Средње школе ''Лукијан Мушицки'' у Темерину, смер -бравар заваривач, оператер машинске обраде резањем и оператер за израду намештаја за школску 2025/2026. годину.

7. За ученике другог и трећег разреда школска потврда којом се доказује да имају општи успех на крају школске године најмање врло добар (3,50), примерно владање и редовно похађају практичну наставу.

**II**

 Висину средстава за подстицај утврђује Општинско веће и исплаћиваће се месечно почев од 01. септембра 2025. године.

 Средства одобрена за подстицај за текућу школску годину исплаћују се у десет месечних рата, најкасније до краја месеца за претходни месец.

 Средства за подстицај се одобравају за упис у прву, другу и трећу годину средње школе.

**III**

 О давању средстава за подстицај закључиће се уговор са законским заступником, односно хранитељем или сродником којим ће се ближе регулисати права и обавезе уговорних страна.

**IV**

 **Рок за пријављивање на конкурс је од 01.09.2025. године до 15.09.2025. године.**

 Сви заинтересовани који испуњавају услове Конкурса, пријаве са потребном документацијом могу доставити непосредно преко писарнице Општинске управе или поштом на адресу:

**ОПШТИНСКО ВЕЋЕ ОПШТИНЕ ТЕМЕРИН**

**КОМИСИЈА ЗА ДОДЕЛУ СТУДЕНТСКИХ СТИПЕНДИЈА И ДАВАЊЕ ПОДСТИЦАЈА ЗА УПИС УЧЕНИКА У СРЕДЊУ ШКОЛУ**

**НОВОСАДСКА 326, 21235 ТЕМЕРИН**

 Образац пријаве на конкурс, као и сва ближа обавештења могу се добити у згради општине, шалтерска служба (шалтер број 2) – приземље (радним даном од 07,00-15,00 часова).

 Пријаву подноси законски заступник, односно хранитељ или сродник.

**V**

 Пријаве разматра и одлуку о давању подстицаја доноси Комисија за доделу студентских стипендија и давање подстицаја за упис ученика у средњу школу.

 Непотпуне и неблаговремено достављене пријаве неће бити разматране.

**VI**

 Конкурс објавити у ''Службеном листу општине Темерин''.

 **ПРЕДСЕДНИК ОПШТИНЕ**

 **МЛАДЕН ЗЕЦ**